Seitsemänkymmentäluvun alussa oli voimakas pornolaulubuumi. Sen käynnistivät Rolf Bergström ja Pyhimykset Pornojenkallaan. Myös Finnlevy -julkisti parikin albumia "Isojen poikien lauluja". Love Recordskin pisti lusikkansa soppaan tällä "Lokki kivellä" albumilla, joka nimensä mukaisesti sisältää "juuri siitä" kertovia sananmuunnoslauluja. Levyn takakanteen on painettu varmuuden vuoksi laulujen sanat. Sen sijaan laulujen tekijöistä ei levyllä ole mitään tietoa.

Osan biiseistä on Jussi riimitellyt ja osin myös säveltänyt. Niitä koskevat tiedot on saatu Teostosta Olli-Pekka Purasen avustuksella. Olli Kujasen murheelliset seikkailujen molemmat osat ovat samalla sävelellä. Teoston mukaan säveltäjä on Seppo Paakkunainen. Sävel muistuttaa kovasti Serge Gainsbourgin kappaletta "Je t'aime... moi mon plus", jonka Gainsbourg levytti aikoinaan Jane Birkinin kanssa.

Myöskään esittäjien nimistä tai muista levyn tekemiseen osallistuneista ei levykannessa tai etiketissä ole mainintaa. Levyllä ovat kuitenkin mukana ainakin yllämainitut muusikot. Levynhävittäjät -yhtyeen kokoonpanosta ei ole tarkempaa tietoa. Ilmeisesti edellä mainitut herrat myös soittavat levyllä. Levystä ei ilmeisesti otettu kovinkaan suurta painosta, eikä sitä myyty paljoakaan. Ilmeisesti kasettipainos oli ajan tapaan vinyylipainosta suurempi. Mitään näistä lauluista ei ole tietääkseni julkaistu millään muulla äänitteellä.

Siboney julkaisi albumin cd-formaatissa 2012 ja digitaalissa jakeluissa



Albumin tiedot Discogs-tietokannassa.

Kuuntele albumi Spotifystä:

